ཨ་རིའི་དོན་གཅོད་འཕོ་འགྱུར་གྱིས་སྐལ་རྡོ་ལགས་དོན་གཅོད་གསར་པར་བསྐོ་བཞག་བྱས་པ་ནི་བློ་སེང་གིས་ཐབས་ཇུས་གསར་པ་ཞིག་ཡིན་ལ་ད་དུང་དོན་གཅོད་ཁང་ཝ་ཤིན་ཊོན་དུ་གནས་སྤོ་བྱས་པ་དེའང་མི་སྣ་རེ་འགའི་ཤུགས་རྐྱེན་གཅོག་ཐབས་ཤིག་ཡིན།ནིའུ་ཡོཀ་བོད་ཀྱི་དོན་གཅོད་ཁང་དང་བོད་ཀྱི་ཐེབས་རྩ་སོགས་ཚང་མ་རྒྱ་རི་རིན་པོ་ཆེ་དང་མི་ཆེན་རེ་འགའི་སྟངས་འཛིན་འོག་ཡོད་ལ་ཁོ་ཚོའི་བློ་ལ་མ་བབ་པར་གང་བྱུང་ལས་དོན་རྩོམ་མི་ཐུབ་པ་ནི་བཤད་ཅི་དགོས།ཡག་པོ་མ་བྱུང་ཚེ་དོན་གཅོད་ཁང་དང་ཐེབས་རྩ་ཁང་འདི་ཚོ་རྒྱ་རི་དང་མི་སྣ་རེ་ཟུང་གིས་ལག་པར་ཉར་ནས་ཆབ་སྲིད་ཁྲོད་ཁེ་ཕན་ལེན་པ་དང་ཁ་ཐད་ཕམ་ཉེས་སུ་གཏོང་བའི་ལག་ཆ་ཞིག་ཏུ་བཟོ་སྲིད་པ་རེད།